CELEX: 62015CN0488
Language: fi
Date: 2015-09-14 00:00:00
Title: Asia C-488/15: Kanne 14.9.2015 – Euroopan komissio v. Bulgarian tasavalta

23.11.2015   
            
            
               FI
            
            
               Euroopan unionin virallinen lehti
            
            
               C 389/20
            
         Kanne 14.9.2015 – Euroopan komissio v. Bulgarian tasavalta
   (Asia C-488/15)
   (2015/C 389/22)
   Oikeudenkäyntikieli: bulgaria
   
      Asianosaiset
   
   
      Kantaja: Euroopan komissio (asiamiehet: E. Kružíková, E. Manhaeve ja S. Petrovа)
   
      Vastaaja: Bulgarian tasavalta
   
      Vaatimukset
   
   Euroopan komissio vaatii, että unionin tuomioistuimen on:
   
               —
            
            
               todettava, että Bulgaria on jättänyt noudattamatta direktiivin (1) 13 artiklan 1 kohdan, luettuna yhdessä liitteen XI kanssa, mukaisia velvoitteitaan, koska se on ylittänyt sekä vuotuiset että päiväkohtaiset PM10-hiukkasten raja-arvot systemaattisesti ja vuodesta 2007 ainakin vuoteen 2013 saakka seuraavilla alueilla ja taajamissa: BG0001 Sofian taajama; BG0002 Plovdivin taajama; BG0004 Pohjois-Bulgaria; BG0005 Lounais-Bulgaria ja BG0006 Kaakkois-Bulgaria;
            
         
               —
            
            
               koska se on ylittänyt päiväkohtaiset PM10-hiukkasten raja-arvot systemaattisesti ja vuodesta 2007 ainakin vuoteen 2013 saakka ja vuotuiset PM10:n raja-arvot vuosina 2007, 2008 ja 2010 alueella BG0003 Varna;
            
         
               —
            
            
               ja kun ei ole olemassa tarkempaa tietoa, josta ilmenisi, että PM10-hiukkasten päiväkohtaisten ja vuotuisten raja-arvojen ylittyminen edellä mainituilla alueilla ja taajamissa olisi muuttunut;
            
         
               —
            
            
               todettava myös, että Bulgaria on jättänyt noudattamatta direktiivin 23 artiklan 1 kohdan toisen alakohdan mukaisia velvoitteitaan ja erityisesti velvoitettaan pitää ylittämisjakso mahdollisimman lyhyenä ja että tämä velvoitteiden noudattamatta jättäminen jatkuu yhä, kun otetaan huomioon se, että – viimeisintä ilmanlaatua koskevaa kertomusta vuodelta 2013 lukuun ottamatta – sekä vuotuiset että päiväkohtaiset PM10-hiukkasten raja-arvot kaikilla edellä mainituilla alueilla ja taajamissa edelleen ylittyvät;
            
         
               —
            
            
               Bulgarian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Viimeisimmän ilmanlaatua koskevan kertomuksen sekä Bulgarian viranomaisten perusteltuun lausuntoon antamien vastausten perusteella komissio katsoo, että tällä hetkellä Bulgarian tasavalta on jättänyt noudattamatta direktiivin 13 artiklan 1 kohdan mukaisia velvoitteitaan, jotka koskevat ilman mikrohiukkasten (PM10-hiukkasten) vuotuisten ja päiväkohtaisten raja-arvojen noudattamista, ja direktiivin 23 artiklan 1 kohdan toisen alakohdan mukaisia velvoitteitaan, jotka koskevat velvollisuutta laatia ilmanlaatusuunnitelmia, jotta ylityksen kesto jää mahdollisimman lyhyeksi.
   Komissio katsoo, että unionin tuomioistuimen on todettava, että Bulgarian tasavalta on rikkonut kyseisiä direktiivin säännöksiä.
   
      (1)  Ilmanlaadusta ja sen parantamisesta 21.5.2008 annettu Euroopan parlamentin ja neuvoston direktiivi 2008/50/EY (EUVL L 152, s. 1).